钦定古今图书集成/明伦汇编/氏族典/第382卷 > 李景年
## 钦定古今图书集成/明伦汇编/氏族典/第382卷 > 李景年

按《前赵录》：景年字延祐，前部人。少孤贫，见养于叔父。
尝使牧羊，景年见其叔子讲诵，羡之。后从博士乞得
百馀字。牧羊之暇，折草木写之，叔惊曰：“吾家千里驹
也。”乃令娶妻授学，遂归仕刘渊。长平之战，刘聪马中
流矢，几为晋军所获，景年以马授聪，挥戈直前，得免
于难。以功封梁邹侯，历虎牙将军。